दौएं जने अग्गें मसाफर ते पिच्छें शेर चली पे। जंदे-जंदे रस्ते च इक ढल्लनी दा बूटा ल’ब्बा तां मसाफर उसी गलान लगा-भाई साढ़ा न्यांS कर। में इसी पिंजरे चा बाह्र कड्ढेआ ते ए हून मिगी गै खाने लेई आखा दा ऐ। तां ढल्लनी दा बुटा गलान लगा-जे, तूं माह्नू ऐं, ते देआ दे काबल नेईं। तेरे-जनेह् माह्नू गै भखी दी दपैह्री मेरी छामां आइयै बौंह्दे न ते जिसलै थोड़ा परसा ठंडोदा ऐ तां मिगी गै पत्थर-गीटे मारदे न। ए शेर ठीक गै आखदा ऐ के तूं माह्नू ऐं इसलेई देया दे काबल नेईं।